Luister: Waag ’n tweede kans op liefdeFoto ter illustrasie. (Foto: Esther Ann/Unsplash) Die lewe loop soms vreemde draaie met ŉ mens, niemand beplan om eendag te skei wanneer hulle trou nie. En soms kom daar ’n tweede kans op liefde oor ŉ mens se pad. Ongelukkig het tweede of derde huwelike dikwels nog ŉ slegter kans om te oorleef. Soveel as 67% van tweede huwelike eindig in die skeihof terwyl 74% van derde huwelike op ŉ skeisaak uitloop. In die sewende episode van Maroela Media se podsendingreeks oor die lief en leed van verhoudings gesels Louis Venter, kliniese terapeut en stigter van Couples Help, oor liefdesraad vir mense wat ŉ tweede kans op liefde wil waag.